**Likumprojekta**

**„Grozījums likumā „Par zemes reformas pabeigšanu pilsētās””**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likumprojekts ir izstrādāts, pamatojoties uz Saeimas Tautsaimniecības, agrārās, vides un reģionālās politikas komisijas 2012.gada 23.jūlija vēstuli Nr.9/8-2-n/122-11/12. Minētajā vēstulē ir lūgts izvērtēt Centrālās zemes komisijas 2012.gada 11.jūlija vēstuli Nr.34D/d-12-1 par Rīgas pilsētas zemes komisijas 2012.gada 29.maija vēstuli Nr.B-1-44. Rīgas pilsētas zemes komisijas vēstulē bija izteikts lūgums veikt grozījumus ar zemes reformu pilsētās saistītajos normatīvajos aktos, tai skaitā pagarināt termiņu, kādā attiecīgā pašvaldība sagatavo un iesniedz Valsts zemes dienestam paziņojumu par zemes reformas pabeigšanu (turpmāk – paziņojums) un pārskatu par zemes reformu reglamentējošos normatīvajos aktos noteikto darbu izpildi (turpmāk – pārskats). |
| 2. | Pašreizējā situācija un problēmas | Atbilstoši likuma „Par zemes reformas pabeigšanu pilsētās” 6.pantam attiecīgajai pašvaldībai ir jāsagatavo un līdz 2012.gada 30.novembrim jāiesniedz Valsts zemes dienestam:1. Paziņojums. Lai gan paziņojuma mērķis zemes reformu regulējošajos normatīvajos aktos nav minēts, tomēr saskaņā ar zemes reformas pabeigšanas uzdevumiem un mērķi, secināms, ka tā mērķis ir nodot Valsts zemes dienestam informāciju zemes reformas pabeigšanas rīkojuma projekta sagatavošanai attiecīgajā pilsētā, kā arī par zemes reformas laikā konstatētajām problēmām.2. Pārskats, kas saturētu: 1) zemes platības, uz kurām īpašuma tiesības saskaņā ar likumu „Par valsts un pašvaldību zemes īpašuma tiesībām un to nostiprināšanu zemesgrāmatās” nostiprināmas zemesgrāmatā uz valsts vārda;2) zemes platības, uz kurām īpašuma tiesības saskaņā ar likumu „Par valsts un pašvaldību zemes īpašuma tiesībām un to nostiprināšanu zemesgrāmatās” nostiprināmas zemesgrāmatā uz pašvaldības vārda;3) zemes platības un personas, kuras noslēgušas zemes izpirkuma (pirkuma) līgumu ar valsts akciju sabiedrību „Latvijas Hipotēku un zemes banka;4) zemes platības un personas, kurām atjaunotas zemes īpašuma tiesības;5) informāciju par līdzvērtīgas zemes kompensācijas fondā ieskaitīto un neizmantoto zemi.Ņemot vērā minēto pārskata saturu, tā mērķis ir sakārtot Nekustamā īpašuma valsts kadastra informācijas sistēmas datus par zemesgrāmatā nereģistrēto zemes gabalu statusiem un zemes gabalu piederību (piekritību).Savukārt, likuma „Par zemes reformas pabeigšanu pilsētās” 7.pantā paredzēts, ka tieslietu ministrs noteiktā kārtībā iesniedz Ministru kabinetam izskatīšanai Valsts zemes dienesta sagatavotos rīkojuma projektus par zemes reformas pabeigšanu attiecīgo pašvaldību teritorijā vai novada pašvaldības teritoriālajā vienībā (pilsētā). Arī likuma „Par zemes reformu Latvijas Republikas pilsētās” 34.pantā paredzēts, ka lēmumu par zemes reformas pabeigšanu attiecīgās pašvaldības teritorijā vai novada pašvaldības teritoriālajā vienībā (pilsētā) pieņem Ministru kabinets, izdodot rīkojumu uz attiecīgās pašvaldības iesnieguma pamata.Secināms, ka, ja paziņojumā un pārskatā attiecīgā pašvaldība nebūs izteikusi gatavību pabeigt zemes reformu, tad rīkojuma projekts par zemes reformas pabeigšanu attiecīgajā administratīvajā teritorijā netiks izstrādāts, bet, iespējams, tiks pieņemts cita veida Ministru kabineta lēmums par pabeigšanas kārtību.Ņemot vērā to, ka Rīgas pilsētas zemes komisijas vēstulē bija norādīts, ka Rīgas pašvaldība nevar ievērot likumā „Par zemes reformas pabeigšanu pilsētās” noteikto termiņu un sagatavot paziņojumu un pārskatu līdz 2012.gada 30.novembrim, termiņu ir nepieciešams pagarināt. |
| 3. | Saistītie politikas ietekmes novērtējumi un pētījumi | Nav. |
| 4. | Tiesiskā regulējuma mērķis un būtība | Likumprojekts atbilstoši sākotnējās ietekmes novērtējuma ziņojuma (anotācijas) I.sadaļas 2.punktam paredz pagarināt termiņu, kādā attiecīgā pašvaldība sagatavo un iesniedz Valsts zemes dienestam paziņojumu un pārskatu, līdz 2014.gada 30.novembrim. |
| 5. | Projekta izstrādē iesaistītās institūcijas | Tieslietu ministrija (Valsts zemes dienests). Likumprojekts ir izstrādāts, pamatojoties uz Centrālās zemes komisijas 2012.gada 11.jūlija vēstuli Nr.34D/d-12-1 par Rīgas pilsētas zemes komisijas 2012.gada 29.maija vēstuli Nr.B-1-44. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo:1. termiņa, kādā attiecīgā pašvaldība sagatavo un iesniedz Valsts zemes dienestam paziņojumu un pārskatu, pagarināšana neietekmē bijušo zemes īpašnieku vai viņu mantinieku tiesības atjaunot zemes īpašuma tiesības vai saņemt īpašumā vai lietošanā līdzvērtīgu zemes gabalu, vai saņemt kompensāciju par neatdoto zemi.2. normatīvā akta projekta virzība ir steidzama;3. normatīvā akta projektā risināmie jautājumi ir izvērtēti no Centrālās zemes komisijas un Rīgas pilsētas zemes komisijas puses. |
| 7. | Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| Projekts šo jomu neskar. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Likumprojektu ir nepieciešams izskatīt vienlaicīgi ar Tieslietu ministrijas virzīto likumprojektu „Grozījumi likumā „Par zemes reformas pabeigšanu lauku apvidos””, jo būtu tiesiski pareizi termiņus par zemes reformas pabeigšanu lauku apvidos un termiņus par zemes reformas pabeigšanu pilsētās grozīt vienlaicīgi. |
| 2. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| VI. Sabiedrības līdzdalība un šīs līdzdalības rezultāti |
| Projekts šo jomu neskar. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Pilsētas zemes komisijas un vietējās pašvaldības. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

Tieslietu ministrs J.Bordāns

11.09.2012. 16:22

806

J.Mierkalne

67038681, judite.mierkalne@vzd.gov.lv